भलिबल खेलाडीहरूले अबबाट मासिक पारिश्रमिक पाउने
भलिबल खेलाडीहरूले अबबाट मासिक पारिश्रमिक पाउने भएका छन् । मंगलबार काठमाडौंमा पत्रकार सम्मेलन गर्दै नेपाल भलिबल संघले १२ जना पुरुष र १२ जना महिला भलिबल खेलाडीलाई मासिक ५/५ हजारका दरले पारिश्रमिक दिने घोषणा गरिएको हो ।
काठमाडौँ — भलिबल खेलाडीहरूले अबबाट मासिक पारिश्रमिक पाउने भएका छन् । मंगलबार काठमाडौंमा पत्रकार सम्मेलन गर्दै नेपाल भलिबल संघले १२ जना पुरुष र १२ जना महिला भलिबल खेलाडीलाई मासिक ५/५ हजारका दरले पारिश्रमिक दिने घोषणा गरिएको हो ।फाइल तस्बिरअमेरिकामा सहयोगी दाताहरू खोजी नेपाल भलिबल संघको खातामा सेप्टेम्बर, अक्टोबर र नोभेम्बरमा पारिश्रमिक पठाएको जानकारी गराएको हो ।नेपाली भलिबल खेलाडीले पहिलो पटक मासिक पारिश्रमिक पाएका हुन् । अमेरिकामा रहेका पूर्वराष्ट्रिय खेलाडी राम श्रेष्ठको नेतृत्वमा पूर्वराष्ट्रिय खेलाडी र बिजनेस इन्टरप्रेनियरको सहयोगमा मासिक पारिश्रमिकको व्यवस्था गरिएको हो । अहिले नेपाली भलिबल टोली चीनमा हुने १९औं एसियाली खेलकुदको तयारीमा छ ।राष्ट्रिय खेलकुद परिषद् (राखेप) को पहलमा नेपाली महिला टोली पहिलो पटक एसियाली खेलकुदमा सहभागिता जानाउन लागेको हो । खेलाडीलाई मासिक तलब दिने भलिबल संघ चौथो हो । फुटबल र क्रिकेट खेलाडीले मासिक तलब पाइरहेका छन् ।यसैगरी बुद्धिचालका पुरुष तथा महिलातर्फ शीर्ष वरीयताका खेलाडीले पनि मासिक तलब पाउने गरेका छन् । पत्रकार सम्मेलनमा बौल्दै भलिबल संघका अध्यक्ष जितेन्द्रबहादुर चन्दले क्रिकेट खेलाडी, फुटबल खेलाडीले मासिक तलब पाउने भलिबल खेलाडीले अहिलेसम्म किन पाएनन् भन्ने सञ्चारकर्मीहरुको प्रश्नपछि आफूहरुले पहल गरेर आज पारीश्रमीक थोरै भएपनि दिन सफल भएको बताए । उनले एसियन गेम्सका लागि केही पकेट खर्च दिने योजना रहेको बताए । ‘क्रिकेट खेलाडी, फुटबल खेलाडीले मासिक तलब पाउने भलिबल खेलाडीले अहिलेसम्म पाउनुभएको छैन, केही पहल गर्नुपर्छ भन्ने आवाज उठेपछि हामीले यो पहल गरेका हौँ । हामीले आज मासिक ५ हजार भलिबल टिमलाई दिने घोषणा गरेका छौँ । एसियन गेम्सको पूर्वसन्ध्यामा हामीले मासिक पारिश्रमिक दिएका छौँ । यसले पनि उहाँहरुलाई केही हौसला मिल्नेछ,’ उनले भने । नेपाल भलिबल संघले अहिलेको आफ्नो कार्यकालभर विभिन्न सहयोगीहरूसँग सहयोग मागेर भए पनि राष्ट्रिय खेलाडीलाई मासिक पारिश्रमिक दिने घोषणा गरेको छ ।